ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1․** «Հայաստանի Հանրապետության քաղաքացիության մասին» 1995 թվականի նոյեմբերի 6-ի ՀՕ-16 օրենքի (այսուհետ՝ Օրենք) 13-րդ հոդվածի՝

1. 2-րդ մասի 5-րդ կետն ուժը կորցրած ճանաչել․
2. 10-րդ մասը շարադրել հետևյալ խմբագրությամբ.

Հայաստանի Հանրապետության քաղաքացիություն ստացած անձին էլեկտրոնային տեղեկատվական համակարգի միջոցով ուղարկվում է Հայաստանի Հանրապետության Սահմանադրությունը:։

**Հոդված 2**․ Օրենքի 24-րդ հոդվածի՝

1) 3-րդ մասի առաջին նախադասությունում գրավոր հավաստման (տեղեկանքի) հիման վրա բառերից հետո լրացնել , որը քաղաքացին ներկայացնում է էլեկտրոնային տեղեկատվական համակարգի միջոցով բառերով, իսկ երկրորդ նախադասությունում դիմելու օրվանից սկսած բառերը փոխարինել Հայաստանի Հանրապետության քաղաքացիությունը դադարեցնելու մասին դիմումն անձամբ ներկայացնելու օրվանից սկսած բառերով,

3) 4-րդ մասի երկրորդ նախադասությունում հինգ բառը փոխարինել տաս» բառով։

**Հոդված 3**․ Օրենքի 27-րդ հոդվածի՝

1. 1-ին մասը շարադրել հետևյալ խմբագրությամբ․

1․ Հայաստանի Հանրապետության քաղաքացիություն հայցող անձը, իսկ անգործունակ ճանաչված անձի դեպքում` խնամակալը, Հայաստանի Հանրապետության քաղաքացիություն ստանալու մասին դիմումը ներկայացնում է անձամբ: Հայաստանի Հանրապետության քաղաքացիությունը դադարեցնելու մասին դիմումը Հայաստանի Հանրապետության քաղաքացին, իսկ 18 տարին չլրացած քաղաքացու դեպքում՝ ծնողը, ներկայացնում է անձամբ։ Հայաստանի Հանրապետությունում գտնվելու դեպքում սույն մասով սահմանված դիմումները ներկայացվում են Հայաստանի Հանրապետության կառավարության լիազոր մարմին, իսկ օտարերկրյա պետությունում գտնվելու դեպքում՝ Հայաստանի Հանրապետության համապատասխան դեսպանություն կամ հյուպատոսական հիմնարկ:․

1. 1-ին մասից հետո լրացնել նոր 1․1-ին կետ՝ հետևյալ բովանդակությամբ․

1.1. Նախքան սույն հոդվածի 1-ին մասով նախատեսված դիմումի ներկայացումը քաղաքացիություն ստանալու կամ քաղաքացիությունը դադարեցնելու նպատակով անձը էլեկտրոնային տեղեկատվական համակարգի միջոցով ներկայացնում է էլեկտրոնային հայտ, որից հետո էլեկտրոնային համակարգի միջոցով հերթագրվում է սույն հոդվածի 1-ին մասով նախատեսված մարմիններին դիմումն անձամբ ներկայացնելու նպատակով, եթե հիշյալ մարմինների կողմից կատարված նախնական ուսումնասիրությամբ հաստատվել է, որ ներկայացված փաստաթղթերն ու տեղեկություններն ամբողջական են և համապատասխանում են օրենսդրությամբ սահմանված պահանջներին:։

**Հոդված 4**․ Օրենքի 27-րդ հոդվածից հետո լրացնել նոր 27․1-ին հոդվածով՝ հետևյալ բովանդակությամբ․

**Հոդված 27․1․** **Քաղաքացիության վերաբերյալ հարցերի լուծման** **գործերի կասեցումը**

1․ Հայաստանի Հանրապետության կառավարության լիազոր մարմինը Հայաստանի Հանրապետության քաղաքացիություն ստանալու կամ Հայաստանի Հանրապետության քաղաքացիությունը դադարեցնելու մասին դիմումի քննարկումը առավելագույնը 60 օրով կարող է կասեցնել, եթե՝

1) առկա են առերևույթ կեղծ կամ անվավեր կամ սխալ կազմված փաստաթղթեր կամ տվյալներ, որոնց իսկությունը պետք է հավաստվի Հայաստանի Հանրապետության կամ օտարերկրյա պետության իրավասու մարմիններ կամ այլ կազմակերպություններ հարցումներ կատարելու միջոցով․

2) դիմումի քննարկման ընթացքում փաստաթղթերում հայտնաբերվել են անհամապատասխանություններ, սխալներ կամ այնպիսի հանգամանքներ, որոնց արդյունքում անհնարին է տվյալ դիմումի քննարկումը առանց լրացուցիչ կամ նոր փաստաթղթեր պահանջելու կամ ներկայացված փաստաթղթերում անհրաժեշտ ուղղում կատարելու․

3) օրենքով նախատեսված այլ դեպքերում։

2․ Կասեցման վերաբերյալ Հայաստանի Հանրապետության կառավարության լիազոր մարմինը ընդունում է պատճառաբանված որոշում, որը էլեկտրոնային տեղեկատվական համակարգի միջոցով եռօրյա ժամկետում ուղարկվում է քաղաքացիություն ստանալու կամ քաղաքացիությունը դադարեցնելու նպատակով դիմած անձին:

3․ Սույն հոդվածի 1-ին մասի 1-ին և 2-րդ կետերով սահմանված դեպքում Հայաստանի Հանրապետության քաղաքացիություն ստանալու կամ Հայաստանի Հանրապետության քաղաքացիությունը դադարեցնելու մասին դիմումի քննարկումը վերսկսվում է կասեցման հիմքերը վերանալու օրվան հաջորդող աշխատանքային օրվանից։

4․ Քաղաքացիություն ստանալու կամ քաղաքացիությունը դադարեցնելու նպատակով դիմած անձն էլեկտրոնային տեղեկատվական համակարգի միջոցով ծանուցվում է իր դիմումի քննարկման վերսկսման մասին։։

**Հոդված 5**․ Օրենքի 28-րդ հոդվածի 2-րդ կետը շարադրել հետևյալ խմբագրությամբ․

2) Հայաստանի Հանրապետության քաղաքացիություն ստանալու և Հայաստանի Հանրապետության քաղաքացիությունը դադարեցնելու համար անհրաժեշտ փաստաթղթերի [ցանկը](https://www.arlis.am/DocumentView.aspx?docid=164651), դրանք ներկայացնելու, քննարկելու, այդ թվում՝ էլեկտրոնային տեղեկատվական համակարգի միջոցով էլեկտրոնային հայտ ներկայացնելու, դիմումն անձամբ ներկայացնելու համար հերթագրվելու, իրավասու մարմիններ հարցումներ կատարելու, համապատասխան տեղեկություններ և եզրակացություններ ստանալու [կարգը](https://www.arlis.am/DocumentView.aspx?docid=164651)և ժամկետները, ինչպես նաև ազգությամբ հայ լինելը հաստատող մկրտության մասին փաստաթուղթ տրամադրող եկեղեցական կառույցների [ցանկը](https://www.arlis.am/DocumentView.aspx?docid=164651).։

**Հոդված 6**․ Օրենքի 29-րդ հոդվածի 2-րդ մասը շարադրել հետևյալ խմբագրությամբ․

Հայաստանի Հանրապետության քաղաքացիություն ստանալու մասին սույն օրենքի 27-րդ հոդվածի 1-ին մասով նախատեսված դիմումը քննարկվում է Հայաստանի Հանրապետության կառավարության լիազոր մարմին մուտքագրվելու օրվանից սկսած՝ իննսուն աշխատանքային օրվա ընթացքում, իսկ քաղաքացիությունը դադարեցնելու վերաբերյալ սույն օրենքի 27-րդ հոդվածի 1-ին մասով նախատեսված դիմումը, ինչպես նաև սույն օրենքի 23-րդ հոդվածի 1-ին մասի 2-րդ կետով նախատեսված հիմքերն ի հայտ գալու դեպքում անձի քաղաքացիությունը դադարեցնելու վերաբերյալ գործերը քննարկվում են վեցամսյա ժամկետում: Ներկայացված դիմումը մուտքագրվում և դրան ընթացք է տրվում, եթե կից փաստաթղթերն ամբողջական են և համապատասխանում են օրենսդրությամբ սահմանված պահանջներին։ Փաստաթղթերի ամբողջականությունն ապահովված չլինելու դեպքում դիմումին ընթացք չի տրվում, այլ դիմումատուին գրավոր պարզաբանվում է փաստաթղթերը համալրելու և կրկին դիմում ներկայացնելու անհրաժեշտության մասին։ Սույն օրենքի 27-րդ հոդվածի 1.1-րդ մասով նախատեսված էլեկտրոնային հայտերը սույն օրենքի իմաստով չեն հանդիսանում քաղաքացիություն ստանալու կամ քաղաքացիություն դադարեցնելու մասին դիմումներ։

Դիմումը մերժելու կամ սույն օրենքի 23-րդ հոդվածի 1-ին մասի 2-րդ կետով նախատեսված հիմքերն ի հայտ գալու պարագայում անձի քաղաքացիությունը դադարեցնելու դեպքում կրկին կարելի է դիմել դիմումը մերժելու կամ քաղաքացիությունը դադարեցնելու օրվանից մեկ տարի հետո՝ սույն օրենքով սահմանված կարգով:։

**Հոդված 7**․ Օրենքը 30-րդ հոդվածից հետո լրացնել նոր 31-րդ հոդված՝ հետևյալ բովանդակությամբ․

**Հոդված 31․ Հայաստանի Հանրապետության քաղաքացիություն ստանալու և Հայաստանի Հանրապետության քաղաքացիությունը դադարեցնելու մասին դիմումների քննարկման գործերով արխիվացումը**

1․ Հայաստանի Հանրապետության քաղաքացիություն ստանալու և Հայաստանի Հանրապետության քաղաքացիությունը դադարեցնելու մասին դիմումների քննարկման գործերն արխիվացվում են էլեկտրոնային եղանակով Հայաստանի Հանրապետության օրենսդրությամբ սահմանված կարգով։։

**Հոդված 8․ Եզրափակիչ մաս և անցումային դրույթներ**

1․ Սույն Օրենքն ուժի մեջ է մտնում սույն Օրենքի 5-րդ հոդվածով նախատեսված կարգը սահմանող Կառավարության որոշումն ուժի մեջ մտնելու օրվանից։ Սույն Օրենքի 5-րդ հոդվածով նախատեսված կարգը սահմանող Կառավարության որոշումն ընդունվում է սույն Օրենքն ընդունվելուց հետո՝ վեցամսյա ժամկետում:

2. Սույն Օրենքի 5-րդ հոդվածն ուժի մեջ է մտնում սույն Օրենքի պաշտոնական հրապարակմանը հաջորդող օրվանից։

3․ Մինչև սույն Օրենքի ուժի մեջ մտնելը ներկայացված` Հայաստանի Հանրապետության քաղաքացիություն ստանալու կամ Հայաստանի Հանրապետության քաղաքացիությունը դադարեցնելու մասին դիմումների քննարկումը իրականացվում է մինչև սույն Օրենքի ուժի մեջ մտնելը գործող իրավական նորմերով սահմանված կարգով։